ПРЕПИС ОТ РЕШЕНИЕ № 69

 ОТ ПРОТОКОЛ № 10/15.03.2016 Г.

 НА ОбС-ЛОМ

По точка първа

Докладна записка № 78/07.03.2016 г. от Пенка Пенкова – Кмет на Община Лом относно: Приемане на Програма за закрила на детето 2016 – 2017 г. на Община Лом.

Хр. Христова подложи докладната на гласуване.

След проведеното гласуване с 22 гласа „за“ Общинският съвет на Община Лом взе следното

**РЕШЕНИЕ**

**№ 69**

Общинският съвет на Община Лом на основание чл. 21, ал.2 във връзка с чл.21, ал.1, т.12 от Закона за местното самоуправление и местната администрация и чл.20а от Закона за закрила на детето приема Програма за закрила на детето 2016-2017 г. на Община Лом

ПРОТОКОЛЧИК: ПРЕДСЕДАТЕЛ НА ОбС-ЛОМ:

 /Анелия Ангелова/ /Христина Христова/

 ПРЕПИС ОТ РЕШЕНИЕ № 70

 ОТ ПРОТОКОЛ № 10/15.03.2016 Г.

 НА ОбС-ЛОМ

По точка втора

Докладна записка № 79/07.03.2016 г. от Пенка Пенкова – Кмет на Община Лом относно: Упълномощаване на лице, което да представлява Община Лом в качеството й на член на „ВиК“ ООД гр. Монтана. Упълномощаване на представителя на Община Лом за вземане на решение на Общото събрание на съдружниците.

Хр. Христова подложи докладната на поименно гласуване.

След проведеното поименно гласуване с 25 гласа „за“ Общинският съвет на Община Лом взе следното

**РЕШЕНИЕ**

**№ 70**

На основание чл. 21, ал. 1, т. 9 от Закона за местното самоуправление и местната администрация и във връзка с чл. 139, ал. 1 и ал. 2 от ТЗ, във връзка с чл. 138, ал. 1 от ТЗ и чл. 19, ал. 4 от Дружествения договор Общински съвет – Лом:

1. Прекратява правомощията на Александър Александров – бивш заместник кмет на Община Лом относно представителството на Община Лом във „В и К“ ООД гр. Монтана;
2. Упълномощава инж. Валентин Венциславов Евтимов – заместник кмет на Община Лом, да представлява Община Лом във „В и К“ ООД гр. Монтана;
3. Упълномощава инж. Валентин Венциславов Евтимов, в качеството му на упълномощен представител на Общински съвет Лом, да гласува на Общото събрание на съдружниците на „В и К“ ООД –Монтана по следния начин:

**Давам своето писмено съгласие Общото събрание на дружество „В и К“ ООД, гр. Монтана да вземе решение по посочените точки от дневния ред, както следва:**

1.Съгласно изискването на чл. 198о, ал. 1 от ЗВ и чл. 198п, ал. 1 от ЗВ, „В и К“ ООД – Монтана да сключи договор за стопанисване, поддържане, експлоатация на В и К системите и съоръженията и предоставянето на В и К услуги на потребителите срещу заплащане на основание чл. 198п, ал. 1, предложение първо от Закона за водите за срок от 15 /петнадесет/ години с Асоциацията по В и К на обособената територия, обслужвана от дружеството, за възлагане на дейностите по чл. 198о, ал. 1 от Закона за водите;

2.Упълномощаване на Управителя на „В и К“ ООД – Монтана да сключи договор за стопанисване, поддържане, експлоатация на В и К системите и съоръженията и предоставянето на В и К услуги на потребителите срещу заплащане на основание чл. 198п, ал. 1, предложение първо от Закона за водите за срок от 15 /петнадесет/ години с Асоциацията по В и К на обособената територия, обслужвана от дружеството, за възлагане на дейностите по чл. 198о, ал. 1 от Закона за водите, във връзка с решението по т. 1;

ПРОТОКОЛЧИК: ПРЕДСЕДАТЕЛ НА ОбС-ЛОМ:

 /Анелия Ангелова/ /Христина Христова/

 ПРЕПИС ОТ РЕШЕНИЕ № 71

 ОТ ПРОТОКОЛ № 10/15.03.2016 Г.

 НА ОбС-ЛОМ

По точка трета

Докладна записка № 80/09.03.2016 г. от Пенка Пенкова – Кмет на Община Лом относно: Откриване на социална услуга в общността „Център за обществена подкрепа“ като делегирана от държавата дейност.

Хр. Христова подложи докладната на поименно гласуване.

След проведеното поименно гласуване с 24 гласа „за“ Общинският съвет на Община Лом взе следното

**РЕШЕНИЕ**

**№ 71**

Общинският съвет на Община Лом, на основание чл. 21, ал.2, във връзка с чл.21, ал.1, т.8 и т. 23 от Закона за местното самоуправление и местната администрация и чл.36, ал.2, т.10 и чл.36в, ал.1, т.1, ал.2 и ал.3, т.1 и 2 от Правилника за прилагане на Закона за социално подпомагане и Методика за определяне длъжностите на персонала в специализираните институции и социалните услуги в общността, утвърдена от министъра на МТСП със Заповед №РД 01-864/30.10.2012 г.:

1. Откриване на социална услуга в общността „Център за обществена подкрепа”, като делегирана от държавата дейност, считано от 01.04.2016 г.;
2. Предоставя безвъзмездно обособена част от сграда – публична общинска собственост, с идентификатор 44238.506.2514.1 от кадастралната карта на гр.Лом, находяща се в град Лом, на ул.”Димитър Ангелов” №5, УПИ І, имот к.№2514, кв.113 по плана на гр.Лом, одобрен със зап.№393/1991 г., съгласно Акт за публична общинска собственост №1351 от 29.11.2007 г., представляваща 11 броя помещения, 3 броя санитарни възли с обща площ 331,81 кв.м., включващи и коридор, находящи се на ІІ етаж;
3. Определя численост на персонала в „Център за обществена подкрепа” –10 щатни броя;
4. Определя брой потребители на социалната услуга в общността „Център за обществена подкрепа” – 50 лица;
5. Възлага на Кмета на Община Лом да изпрати решението на Общинския съвет - Лом до Регионална дирекция „Социално подпомагане”- гр. Монтана, за изготвяне на предложение до Изпълнителния Директор на Агенцията за социално подпомагане;

ПРОТОКОЛЧИК: ПРЕДСЕДАТЕЛ НА ОбС-ЛОМ:

 /Анелия Ангелова/ /Христина Христова/

 ПРЕПИС ОТ РЕШЕНИЕ № 72

 ОТ ПРОТОКОЛ № 10/15.03.2016 Г.

 НА ОбС-ЛОМ

По точка четвърта

Докладна записка № 81/10.03.2016 г. от Христина Христова – Председател на Общински съвет – Лом относно: Извънредно заседание на Общото събрание на Асоциацията по ВиК на обособената територия, обслужвана от „Водоснабдяване и канализация“ ООД, град Монтана.

Хр. Христова подложи докладната на поименно гласуване.

След проведеното поименно гласуване с 23 гласа „за“ Общинският съвет на Община Лом взе следното

**РЕШЕНИЕ**

**№ 72**

На основание чл. 10в, ал. 1, т. 5, ал. 2, т. 6 във връзка с чл. 198б, т. 2, чл. 198е, ал. 3 и ал. 5 от Закона за водите и във връзка с чл. 21, ал. 1, т. 8 и т. 15 и ал. 2 от Закона за местно самоуправление местна администрация, Общински съвет – Лом:

**В качеството си на член на Асоциацията по ВиК на обособената територия, обслужвана от „Водоснабдяване и Канализация“ ООД, гр. Монтана, взема следното решение по дневния ред и упълномощава г-жа Пенка Пенкова, кмет на Община Лом да гласува:**

**По т. 2 от дневния ред:**

1. **Приема решение, съгласно чл. 198в, ал. 4, т. 2 от Закона за водите, за сключване на Договор между Асоциацията по ВиК на обособената територия, обслужвана от „Водоснабдяване и Канализация“ ООД, гр. Монтана и съществуващия оператор „Водоснабдяване и канализация“ ООД, гр. Монтана по реда на Закона за водите (чл. 198п, ал. 1, предложение първо), за стопанисване, поддържане и експлоатация на В и К системите и съоръженията и предоставяне на водоснабдителни и канализационни услуги, и упълномощава Председателя на АВиК – Монтана да го подпише от името на Асоциацията;**

ПРОТОКОЛЧИК: ПРЕДСЕДАТЕЛ НА ОбС-ЛОМ:

 /Анелия Ангелова/ /Христина Христова/

 ПРЕПИС ОТ РЕШЕНИЕ № 73

 ОТ ПРОТОКОЛ № 10/15.03.2016 Г.

 НА ОбС-ЛОМ

По точка пета

Докладна записка № 82/11.03.2016 г. от Пенка Пенкова – Кмет на Община Лом относно: Предложение за допълване на приетата Програма за управление и разпореждане с имотите – общинска собственост на Община Лом през 2016 г.

Хр. Христова подложи докладната на поименно гласуване.

След проведеното поименно гласуване с 24 гласа „за“ и 1 глас „въздържал се“ Общинският съвет на Община Лом взе следното

**РЕШЕНИЕ**

**№ 73**

Общински съвет на Община Лом:

1. На основание чл. 21, ал. 1, т. 8 и т. 12 и ал. 2 от Закона за местно самоуправление и местна администрация, чл. 8, ал. 9 от Закона за общинската собстеност, допълва приетата Програма за управление и разпореждане с имотите общинска собственост на Община Лом през 2016 г., както следва:

Записва в раздел III – А. Имоти, които Община Лом има намерение да предостави под наем, следния имот под № 10:

|  |  |
| --- | --- |
| 10. | Помещение за лекарски кабинет, разположено на II – я етаж на сграда „Поликлиника“ с идентификатор 44238.1283.6 по кадастралната карта на гр. Лом (бивша стоматалогия), находяща се на ул. „Тодор Каблешков“ № 2 в гр. Лом – кабинет № 8 (площ 28.00 кв. м.) |

ПРОТОКОЛЧИК: ПРЕДСЕДАТЕЛ НА ОбС-ЛОМ:

 /Анелия Ангелова/ /Христина Христова/